Verdensmesterskapet på ski, nordiske grener

Verdensmesterskapet på ski, nordiske grener er de verdensmesterskap som arrangeres av Det internasjonale skiforbundet (FIS) i langrenn, skihopping og kombinert. FIS besluttet under sin kongress i 1936 at det første offisielle verdensmesterskapet på ski i nordiske grener skulle arrangeres i 1937 i Chamonix i Frankrike.

FIS arrangerte i årene 1925–1927 Rendez vous-renn og i årene 1929–1935 ble det arrangert FIS-renn og fra 1937 ble disse rennene av FIS referert til som verdensmesterskap. Under FIS-kongressen i 1965 ble Rendez vous- og FIS-rennene gitt offisiell VM-status. På samme kongress ble det også besluttet at nordiske grener under vinter-OL fra og med Vinter-OL 1924 også skal ha status som verdensmesterskap. Ski-VM 1941 ble arrangert i Cortina d'Ampezzo i Italia 1.-10. februar 1941, men FIS fjernet arrangementets VM-status under kongressen i 1946 grunnet begrenset deltakelse. 2. verdenskrig pågikk og forhindret flere deltakere fra flere land fra å delta. Medaljene som ble utdelt under mesterskapet regnes ikke med i FIS' offisielle statistikker.

Det siste vinter-OL som også var verdensmesterskap i nordiske grener var Vinter-OL 1980 i Lake Placid i USA. 20 km langrenn for kvinner i 1980 ble arrangert i Falun, da denne øvelsen ikke var på programmet under OL i Lake Placid. Under FIS-kongressen i 1983 ble det besluttet at det fra og med 1985 skulle arrangeres verdensmesterskap i nordiske grener annethvert år. I 1984 ble det arrangert verdensmesterskap i to øvelser, kombinert lagkonkurranse og laghopp, da disse øvelsene ikke var på programmet for Vinter-OL 1984 i Sarajevo. Øvelsene som ble arrangert under Vinter-OL 1984 har ikke status som verdensmesterskap.

Arrangører

 1 – Beste nasjon etter medaljerangering.

Øvelser
Øvelser per Ski-VM 2025

Langrenn 
Fra og med Ski-VM 2025 i Trondheim går kvinner og menn like lange distanser. Hvilken stilart som benyttes, bestemmes etter rullering annenhvert mesterskap - medregnet renn i olympiske leker.
Sprint para-utøvere
Sprint 
Lagsprint
10 km intervallstart
20 km skiatlon
50 km fellesstart
4 x 7,5 km stafett

Skihopping 
Kvinner
Normalbakke
Stor bakke
Lagkonkurranse, normalbakke 
Menn
Normalbakke
Stor bakke
Lagkonkurranse, stor bakke
Miks
Mikslagkonkurranse, stor bakke

Kombinert 
Kvinner
Normalbakke/5 km 
5 km fellesstart/normalbakke 
Menn
Normalbakke/5 km 
Stor bakke/10 km 
Lagkonkurranse, stor bakke/4 x 5 km 
Miks
Mikslagkonkurranse, normalbakke/4 x 5 km

Medaljefordeling
  
Kursiv skrift angir nasjoner som ikke lenger eksisterer.  
Tabellen inneholder medaljer vunnet under rene VM-arrangementer, inkludert Ski-VM 1980 og Ski-VM 1984. 
Medaljer vunnet under øvelser i de olympiske vinterlekene mellom 1924 og 1980 er ikke medregnet.
Oppdatert per Ski-VM 2023 i Planica.

Medaljefordeling inkludert vinter-OL 1924–1980
Oppdatert per Ski-VM 2023 i Planica

Medaljefordeling totaltKursiv skrift angir nasjoner som ikke lenger eksisterer.  
Tabellen inneholder medaljer vunnet under samtlige VM-arrangementer, inkludert Ski-VM 1980, Ski-VM 1984 og nordiske grener under vinter-OL mellom 1924 og 1980.

 * Vest-Tyskland og Øst-Tyskland stilte med separate lag i VM fra og med 1954, 
 men med samlet tysk lag i OL 1952–1964.

VM-medaljer vunnet under vinter-OL 1924–1980Kursiv skrift'' angir nasjoner som ikke lenger eksisterer.  
Tabellen inneholder medaljene som ble vunnet under øvelser i 
nordiske grener under vinter-OL mellom 1924 og 1980

 * I 1952 deltok Vest-Tyskland og Øst-Tyskland sammen som Tyskland. 
 I 1956, 1960 og 1964 deltok de sammen som Det forente Tyskland. 
 Fra 1968 deltok Vest-Tyskland og Øst-Tyskland med separate lag.

Medaljevinnere
Oversikter over medaljevinnerne finnes i de utfyllende artiklene
 VM-medaljører i kombinert
 VM-medaljører i langrenn
 VM-medaljører i skihopping

Se også
 Norge under verdensmesterskapet på ski, nordiske grener
 Verdensmesterskapet i skiflyging
 Verdensmesterskapet i alpint
 Liste over topp-nasjoner i skisport

Referanser

Eksterne lenker
 
 Historikk fra FIS (på engelsk)